**La stabilirea venitului net mediu lunar pe membru de familie/persoană singură**se iau în calcul toate veniturile nete realizate de membrii acesteia **în luna anterioară lunii în care se solicită dreptul.**

Categoriile de venituri nete realizate şi actele doveditoare care se iau în calcul la stabilirea venitului net mediu lunar sunt următoarele:

* adeverinţă salariat din care să reiasă venitul net şi valoarea bonurilor de masă, prime, indemnizaţii de hrană, etc. (salariul net cu menţiunea dacă beneficiază sau nu de bonuri de masă);
* talon de şomaj;
* talon alocație de plasament;
* talon de pensie, pentru toate categoriile de pensii;
* talon de indemnizaţie (indemnizaţii speciale, indemnizaţia/stimulentul pentru creşterea copilului, indemnizaţia lunară pentru persoanele cu handicap);
* adeverinţă de venit eliberată de Serviciul Fiscal Orăşenesc Buftea, pentru anul 2021, pentru toţi membrii adulţi, indiferent de venitul obţinut (în funcţie de veniturile obţinute vor putea fi solicitate la depunere acte suplimentare, de exemplu: un extras de cont pentru luna în care se depune cererea pentru a constata dacă persoana sau familia deţine un depozit bancar cu valoare mai mare de 3000 lei);
* venituri asimilate salariilor (drepturi de autor, prestări servicii, etc.), venituri din dobânzi, din activităţi independente, venituri din activităţi agricole, alte drepturi etc.

Categoriile de venituri care **nu** se iau în calcul la stabilirea venitului net/membru de familie:

* alocaţia pentru susţinerea familiei;
* alocația de stat pentru copii;
* bugetul personal complementar al persoanelor cu handicap;
* stimulentul educational oferit sub formă de tichet social, potrivit prevederilor Legii nr. 248/2015 privind stimularea participării în învățământul preșcolar a copiilor proveniți din familii defavorizate;
* bursele școlare, precum şi bursele acordate în cadrul Programului naţional de protecţie socială “Bani de liceu;
* veniturile obţinute din activităţile cu caracter ocazional desfăşurate de zilieri în condiţiile Legii nr. 52/2011 privind exercitarea unor activităţi cu caracter ocazional desfăşurate de zilieri, cu modificările şi completările ulterioare;
* sumele ocazionale acordate de la bugetul de stat sau bugetele locale cu caracter de despăgubiri sau sprijin financiar pentru situații excepționale.